**KRITERIJI OCJENJIVANJA IZ NASTAVNOG PREDMETA POVIJEST**

**USMENA PROVJERA** -osnovni pojmovi, povezivanje, snalaženje u vremenu i prostoru

-karta i godine

- svaki učenik tijekom jednog polugodišta mora biti 2 puta ispitan

Kriteriji usmenih provjera:

1. OCJENA ODLIČAN: reakcija učenika/ce na postavljeno pitanje je brza i točna, kvaliteta znanja izrazito opširna, temeljita, a način iznošenja znanja je logičan, s razumijevanjem i objašnjen bez pomoći učiteljice

2. OCJENA VRLO DOBAR: reakcija učenika/ce na postavljeno pitanje je sporija, ali bez pomoći učiteljice, kvaliteta znanja točna i opširna, način iznošenja znanja uglavnom logičan, s razumijevanjem

3. OCJENA DOBAR: reakcija učenika/ce na postavljeno pitanje je sporija i uz pomoći učiteljice, kvaliteta znanja prosječna, izostaje opširnost, točnost u iznošenju znanja, način iznošenja znanja u pojedinim dijelovima logičan

4. OCJENA DOVOLJAN: reakcija učenika/ce je djelomična, uz pomoć učiteljice, nepotpuna i površna kvaliteta znanja, način iznošenja znanja zadovoljavajući

**PISMENA PROVJERA**

- pismene provjere sastavljenje su od zadataka otvorenog i zatvorenog tipa-dopuni, zaokruži, objasni, izbaci uljeza te objasni zašto

- kroz čitavu godinu pišu se 2 veće provjere znanja, u pravilu 1 u svakom polugodištu, ali sve ovisi i o samom gradivu tj. kako je obrađeno (pisane provjere nisu obvezatne)

**ZAKLJUČNE OCJENE IZ POVIJESTI NISU ARITMETIČKA SREDINA** . Nema nikakvih decimala, gledaju se sva polja ocjenjivanja (usmeno, pismeno, DZ). Ukoliko učenik/ca ima zaključeno u prvom obrazovnom razdoblju npr. 2, a u drugom 3 zaključna ocjena je 3 (vidljiv je napredak). Ako je ocjena u prvom obrazovnom razdoblju 3, a u drugom 2 zaključna ocjena biti će 2. Dobro znamo da sve ocjene nisu jednake. Ponekad je npr. trojka bliža četvorci, a ponekad dvojci.

**DOMAĆA ZADAĆA** iz povijesti,između ostalog, redovito je rješavanje radne bilježnice nakon obrađenog gradiva. Ocjene iz domaćih zadaća (radna bilježnica i drugi različiti zadaci koji su zadani ovisno o gradivu koje se obrađuje), referata i plakata upisuju se u rubliku bilježaka i opisnog praćenja učenika.

POVIJEST NISU SAMO GODINE (kako većina misli)! Bitno je povezivati gradivo, a ne „bubati napamet“. Kroz razne priče puno je lakše povezati gradivo, upamtiti slijed događaja jer, kao što znamo, svaka godina vezana je uz neku osobu i događaj.

POPRAVNI ISPIT IZ POVIJESTI Učenik koji iz jednog obrazovnog razdoblja ima zaključenu negativnu ocjenu biti će i zaključno negativno ocjenjen iz predmeta. Popravni ispit iz povijesti odvija se putem USMENE PROVJERE znanja. Učenik/ca odgovara gradivo OBA obrazovna razdoblja.

Predmetni učitelj: Mara Smičiklas, prof.